open-index/open-wikipedia-markdown huggingface dataset:
Martin Miklík

**Martin Miklík** (* 29. august 1972) je slovenský hokejový útočník.

## Klubový hokej
S hokejom začínal v rodnom meste, v klube HK Nitra. V tomto mužstve odohral šesť sezón v slovenskej extralige a patril k najlepším strelcom súťaže. Od ročníka 2002/03 hráva v nemeckých nižších ligách, pričom získal aj nemecké občianstvo.

### Klubová štatistika

## Reprezentácia
V slovenskej reprezentácii odohral **19** zápasov, strelil **4** góly.

## Poznámky a referencie

## Externé odkazy
* 
* 

Kategória:Slovenskí hokejisti
Kategória:Slovenskí hokejoví útočníci
Kategória:Slovenskí hokejbalisti
Kategória:Hráči HK Nitra
Kategória:Hráči HC Havířov
Kategória:Hráči Podhale Nowy Targ
Matthew Bellamy

**Matthew James Bellamy** (* 9. jún 1978, Cambridge, Anglicko) je anglický hudobník, spevák-skladateľ, multiinštrumentalista a skladateľ. Je najviac známy ako hlavný spevák, sólový gitarista, klavirista a hlavný textár rockovej skupiny Muse. Na koncertných vystúpeniach je známy svojím výstredným vystupovaním, širokým tenorovým rozsahom a talentom na hranie na klavíri a gitare.

## Mladosť
Bellamyho otec George zo Sunderlandu bol rytmický gitarista v popovej skupiny The Tornados, ktorá v 60. rokoch obsadila so svojím hitom „Telstar“ 1. miesto v americkom rebríčku Billboard Hot 100. Skladba skupiny Muse, „Knights of Cydonia“ je považovaná za poctu skladbe „Telstar“, s jej space rockovým zvukom. Bellamy začal hrať na klavír v šiestich rokoch a na gitaru v jedenástich rokoch. Jeho prvé hudobné vystúpenie bolo v júni 1991, keď mal dvanásť rokov a hral pred školou Teignmouth Community College.

## Výbava
V septembri 2009, Bellamy uviedol, že pre album *[[The Resistance]]* značne používal zosilňovač Dickinson. Bellamy používa gitary značky Manson vyrábané v Exeteri. Vlastní desať gitár tejto značky, jeho prvá a medzi fanúšikmi slávna gitara bola strieborná Mansonka, potom prišiel s myšlienkou, s ktoru mu pomohol Hugh Manson, jej výsledkom je gitara s implementovaným efektom ZVex Fuzz Factory, vďaka ktorému si zachováva svojský zvuk, a ktorý mu zároveň poskytuje úplnú kontrolu pri ovládaní feedbacku, čo je počuteľné hlavne v úvode skladby „Plug In Baby“. Pre nahrávanie albumu *[[Black Holes and Revelations]]* si zaobstaral gitaru Black Kaoss Manson.

## Politické názory
Mnohé z jeho skladieb zobrazujú revolučné názory, ako aj odpor voči korupcii v politike. Medzi najznámejšie so zrejmou revolučnou ideou patria „Assassin“ a „Uprising“. Bellamy uviedol, že je libertarianista s ľavicovými sklonmi.

## Osobný život
Na jar 2010 začal Bellamy chodiť s americkou herečkou Kate Hudson. V apríli 2011 sa spolu zasnúbili. Ich spoločný syn, Bingham Hawn "Bing" Bellamy sa narodil v júli 2011 v Los Angeles.

## Referencie

## Iné projekty

## Zdroj

Kategória:Britskí rockoví klaviristi
Kategória:Libertariáni
Kategória:Anglickí hudobní skladatelia
Kategória:Osobnosti USA anglického pôvodu
Kategória:Anglickí rockoví gitaristi
Kategória:Anglickí rockoví speváci
Kategória:Sóloví gitaristi
Kategória:Tenoristi
Kategória:Členovia skupiny Muse
Kategória:Osobnosti z Cambridgea (Cambridgeshire)
Kategória:Progresívnorockoví hudobníci
Kategória:Progresívny metal
Kategória:Držitelia ceny Grammy
Kategória:Anglickí multiinštrumentalisti
Dušan Milo

**Dušan Milo** (* 5. marec 1973, Nitra) je bývalý slovenský hokejový obranca. Momentálne pôsobí na pozícii asistenta trénera v klube HK Nitra. 

## Klubový hokej
S hokejom začínal v rodnom meste v klube HK Nitra, kde odohral šesť sezón v slovenskej extralige. Ročník 1999/00 pôsobil v Skalici, následne dva roky v HKm Zvolen.

Po úspešnom svetovom šampionáte ho pred sezónou 2002/03 angažoval švédsky klub Modo Hockey. V priebehu nasledujúceho ročníka prestúpil do švajčiarskeho Lausanne HC. V sezónach 2004/05 a 2005/06 hral za HK Nitra. Nasledujúcich sedem rokov bol hráčom Krefeld Pinguine v nemeckej DEL.

Posledné tri roky aktívnej kariéry 2013/14, 2014/15 a 2015/16  odohral opäť v Nitre, kde sa následne stal asistentom trénera.

### Klubová štatistika

## Reprezentácia

V slovenskej reprezentácii odohral **90** zápasov, strelil **15** gólov. Je držiteľom zlatej medaily z  MS 2002 a bronzovej z  MS 2003. Reprezentoval aj na MS 2006 a ZOH 2002 v Salt Lake City.

### [[Majstrovstvá sveta v ľadovom hokeji 2002|MS 2002]]
Jeho prvým svetovým šampionátom boli majstrovstvá sveta vo Švédsku, keď bol členom mužstva trénera Jána Filca. Nastupoval v tretej obrannej dvojici s Martinom Štrbákom. Zaznamenal jediný gól Slovenska v zápase proti Fínsku v základnej skupine (1:3). V nadstavbovej časti proti domácemu Švédsku (2:1) strelil víťazný gól. Skóroval aj v zápase tejto skupiny proti Rusku (6:4). Slovensko zvíťazilo nad Ruskom vo finále 4:3 a stalo sa majstrom sveta.

### [[Majstrovstvá sveta v ľadovom hokeji 2006|MS 2006]]
Tréner František Hossa ho nominoval na majstrovstvá sveta lotyšskej Rige. V zápase proti Švajčiarsku strelil druhý gól Slovenska (2:2). Skóroval aj v zápase proti Ukrajine v poslednom zápase nadstavbovej časti (8:0). Vo štvrťfinále proti Kanade (1:4) strelil jediný gól svojho mužstva.

### Štatistika na MS

## Rodina
Je ženatý, so svojou manželkou Martinou majú dve deti (dcéru Nikolu a syna Jakuba).

## Referencie

## Iné projekty

## Externé odkazy
* 

Kategória:Slovenskí hokejisti
Kategória:Slovenskí hokejoví obrancovia
Kategória:Slovenskí olympionici
Kategória:Hráči HK Nitra
Kategória:Hráči HK Skalica
Kategória:Hráči HKm Zvolen
Kategória:Hráči Modo Hockey
Kategória:Hráči Lausanne HC
Kategória:Hráči Krefeld Pinguine
Kategória:Účastníci MS v hokeji 2002
Kategória:Účastníci MS v hokeji 2003
Kategória:Účastníci MS v hokeji 2006
Kategória:Majstri sveta v ľadovom hokeji
Kategória:Slovenskí hokejoví tréneri
Kategória:Osobnosti z Nitry
Kategória:Hokejisti na Zimných olympijských hrách 2002
Kategória:Držitelia Medaily prezidenta Slovenskej republiky
Liga arabských štátov

**Liga arabských štátov** ( alebo ) alebo **Arabská liga** je regionálna medzinárodná organizácia, ktorá združuje arabské štáty a súčasne je tiež organizáciou kolektívnej sebaobrany.

Liga bola založená 22. marca 1945 v Káhire. Dva najdôležitejšie dokumenty, na základe ktorých liga vykonáva svoju činnosť, sú Pakt Ligy arabských štátov (z roku 1945) a Zmluva o spoločnej obrane a hospodárskej spolupráci a vytvorení Hospodárskej rady Arabskej ligy (z roku 1950). Sídlo Ligy je v Káhire.

## Členské štáty
Zakladajúcimi členmi Ligy boli Egypt, Irak, Jemen, Transjordánsko (dnes Jordánsko), Libanon, Saudská Arábia a Sýria. V roku 1953 sa k organizácii pridala Líbya a v roku 1956 Sudán. V roku 1958 sa pripojili Maroko a Tunisko, v roku 1962 Alžírsko a v roku 1964 Kuvajt. V roku 1971 zaznamenala organizácia prírastok o 4 nových členov a to Spojené arabské emiráty, Bahrajn, Katar a Omán. V rokoch 1973 a 1974 sa pridali Mauritánia a Somálsko. V roku 1976 bola prijatá aj Palestína a v roku 1977 Džibutsko. V roku 1993 sa do ligy pridali aj Komory a od roku 2003 má štatút pozorovateľa Eritrea.

V roku 1967 sa k lige pripojil Južný Jemen, ktorý je od roku 1990 opäť súčasťou zjednoteného Jemenu. Egypt bol z ligy vylúčený v roku 1979 po tom, čo podpísal mierovú dohodu s Izraelom. Sídlo ligy bolo vtedy premiestnené do Tunisu. V roku 1987 bolo členstvo Egyptu obnovené.

## Ciele ligy
Cieľom ligy je *slúžiť spoločnému dobru všetkých arabských krajín, zaisťovať lepšie podmienky pre všetky arabské krajiny, garantovať budúcnosť všetkých arabských krajín a vyplniť nádeje a očakávania všetkých arabských krajín.*

## Orgány ligy
Najvyšším orgánom Ligy arabských štátov je Arabská konferencia, ktorá prerokúva najzávažnejšie otázky politickej orientácie ligy. Ďalšími orgánmi sú Rada, Rada spoločnej obrany, Stála vojenská komisia, Odborné výbory a Generálny sekretariát.


Kategória:Medzinárodné organizácie
Kategória:Arabi

Kategória:Organizácie založené v 1945
Hyper Music/Feeling Good

„**Hyper Music/Feeling Good**“ je deviaty singel anglickej alternatívnej rockovej skupiny Muse, a zárveň štvrtá z ich albumu *[[Origin of Symmetry]]*. Bola vydaná na 7" vinyle - ako dvojtá A strana - a dvoj CD - spolu so skladbou „Shine“, ktorá je coververziou skladby „Please Please Please Let Me Get What I Want“ od skupiny The Smiths. Singel dosiahol dňa 19. novembra 2001 24. miesto v britskom rebríčku UK Singles Chart - čo je najnižšia pozícia zo všetkých štyroch vydaných singlov z albumu *Origin of Symmetry*.

Skladba „Feeling Good“ sa stala deviatou najlepšou coververziou v hlasovaní časopisu *[[Total Guitar]]* z roku 2008. V roku 2014 stala takisto v hlasovaní rozhlasovej stanice *[[BBC]]* deviatou najlepšou coververziou vôbec. Skladba „Feeling Good“ je coververzia piesne, ktorú napísali Leslie Bricusse a Anthony Newley pre muzikál The Roar of the Greasepaint - The Smell of the Crowd z roku 1964.

## Zoznam skladieb

## Pozície v rebríčkoch

## Referencie

## Externé odkazy
*"Hyper Music" text piesne
*"Feeling Good" text piesne

## Zdroj

Kategória:Piesne skupiny Muse
Kategória:Single skupiny Muse
Kategória:Single z 2001
Tomáš Nádašdi

**Tomáš Nádašdi** (* 14. máj 1980, Spišská Nová Ves) je slovenský hokejový obranca.

Odchovanec klubu HK Spišská Nová Ves, pred sezónou 1998/99 prestúpil do HC Košice, v drese ktorého získal majstrovský titul. V sezóne 2006/07 hral v Česku v drese Ústí nad Labem, s ktorým vyhral druhú ligu. Po sezóne prestúpil do extraligového klubu Rytíři Kladno. V roku 2011 podpísal zmluvu s dánskym klubom AaB Ishockey. Po krátkej anabáze za Spišskú Novú Ves posilnil mužstvo HK Nitra.

## Reprezentácia
Nádašdi reprezentoval Slovensko v juniorských kategóriách, vrátane ME do 18 rokov 1998 a bronzových MS do 20 rokov 1999. V slovenskom drese odohral 13 zápasov, strelil 1 gól.

## Referencie


## Externé odkazy
* 

Kategória:Slovenskí hokejisti
Kategória:Slovenskí hokejoví obrancovia
Kategória:Hráči HK Spišská Nová Ves
Kategória:Hráči HC Košice
Kategória:Hráči HK Nitra
Kategória:Hráči HK Poprad
Kategória:Hráči HC Kladno
Kategória:Hráči MsHK Žilina
Kategória:Hráči MHk 32 Liptovský Mikuláš
Kategória:Osobnosti zo Spišskej Novej Vsi
Andrej Nedorost

**Andrej Nedorost** (* 30. apríl 1980, Trenčín) je bývalý slovenský hokejový útočník. Počas svojej kariéry pôsobil vo viacerých európskych hokejových ligách, 28 zápasov odohral aj v NHL za Columbus Blue Jackets.

## Kariéra
Nedorost je odchovancom HK Dukla Trenčín, v rokoch 1998 až 2000 pôsobil v tíme Essen Mosquitoes v nemeckej DEL. 

V sezóne 2000/01 hral za HC HC Plzeň českú extraligu. Odtiaľ odišiel do zámoria, kde striedavo pôsobil v tímoch Syracuse Crunch a Columbus Blue Jackets, ktorý ho v roku 2000 draftoval v 9. kole ako 286. v poradí. Tam pôsobil až do sezóny 2003-04, keď sa presunul do Ruska do Ruskej najvyššej súťaže do tímu Metallurg Magnitogorsk, za ktorý odohral dve sezóny. V sezóne 2004-05 pôsobil v tímoch HC Energie Karlovy Vary a Neftekhimik Nižnekamsk v Českej a Ruskej najvyššej súťaži. V sezóne 2005-06 pôsobil opäť v tíme HC Energie Karlovy Vary, odkiaľ sa presunul do tímu Hamburg Freezers, hrajúceho v nemeckej DEL. V sezóne 2006-07 pôsobil vo Švédskej najvyššej súťaži v tímoch Malmo IF a Skelleftea HC. V sezóne 2007-08 pôsobil v českej najvyššej súťaži v tíme HC Slovan Ústí nad Labem. 

Na Slovensku obliekal dresy Dukly Trenčín (sezóna 2008-09), HC Slovan Bratislava (sezóny 2009-10 a 2010-11), ako aj HK Poprad (2010-11), kde pôsobil. Následne pôsobil na Ukrajine, v Kazachstane v Rakúsku. V sezóne 2013/14 získal v drese Ertisu Pavlodar spolu s ďalšími 8 slovákmi majstrovstvý titul.

## Štatistiky

## Reprezentácia
Nedorost reprezentoval  na majstrovstvách Európy do 18 rokov 1998. Tréner Ján Filc ho nominoval na majstrovstvá sveta 2001. Tu odohral štyri zápasy, s úspešnosťou 81,25% bol celkovo najúspešnejším hráčom majstrovstiev na vhadzovaniach.

Celkovo v slovenskom drese odohral **18** zápasov, strelil **3** góly.

## Referencie


## Externé odkazy
* 
* www.slovaknhl.sk 
* www.sport.sk

Kategória:Slovenskí hokejisti
Kategória:Hráči Dukly Trenčín
Kategória:Hráči Syracuse Crunch
Kategória:Hráči Columbus Blue Jackets
Kategória:Hráči Neftechimik Nižnekamsk
Kategória:Hráči Metallurg Magnitogorsk
Kategória:Hráči HC Karlovy Vary
Kategória:Hráči HC Plzeň
Kategória:Hráči Malmö Redhawks
Kategória:Hráči Skellefteå AIK
Kategória:Hráči HC Slovan Bratislava
Kategória:Hráči HK Poprad
Kategória:Hráči Ertis Pavlodar
Kategória:Slovenskí hokejisti draftovaní NHL
Kategória:Hokejisti draftovaní klubom Columbus Blue Jackets
Kategória:Účastníci MS v hokeji 2001
Kategória:Osobnosti z Trenčína
Turín

**Turín** (, po piemontsky: *Turin*) je jedno z hlavných priemyselných a kultúrnych miest severozápadného Talianska, hlavné mesto regiónu Piemont. 

Mesto leží z veľkej časti na západnom brehu rieky Pád. Turín mal v novembri 2017 883 281 obyvateľov, ale v metropolitnom regióne žije až 1,7 milióna obyvateľov. Jeho provincia je s  jednou z najväčších a s 2,2 milióna obyvateľmi jednou z najľudnatejších. Turín hosťoval Zimné olympijské hry 2006 a je aj domovom známeho Turínskeho plátna.

## História
Názov mesta pochádza od keltského Tau, čo znamená hory (podľa neďalekých Álp). Osídlené bolo ešte pred Rimanmi, ktorí tu vybudovali vojenský tábor (Castra Taurinorum). Od začiatku 5. storočia tu bolo biskupstvo, v 6. až 8. storočia bol súčasťou langobardského kráľovstvo, v roku 1404 tu bola založená univerzita. V roku 1562 sa stal centrom savojského feudálneho štátu, ktoré sa roku 1720 zmenilo na Sardínske kráľovstvo. V roku 1706 mesto prečkalo francúzske obliehanie, ktoré ukončila bitka pri Turíne. Medzi rokmi 1802 a 1814 ho potom anektovalo Francúzsko, talianskym mestom sa stalo až v roku 1861, a to na šesť rokov dokonca aj ako hlavné mesto. V meste pôsobil a zomrel svätý Ján Bosco, kňaz, vychovávateľ mládeže, známy aj ako don Bosco, ktorý v roku 1859 založil Spoločnosť sv. Františka Saleského (Saleziáni don Bosca). Spoločne s Milánom je dnes Turín jedným z ekonomických a kultúrnych centier celého severného Talianska. V roku 2006 sa tu a aj v neďalekých horách konali 20. Zimné olympijské hry.

## Pamiatky
Asi najvýznamnejšia pamiatka Turína je Turínsky dóm, v ktorý bol postavený v rokoch 1491 – 1498 a je tu uchovávané Turínske plátno. Je to kostol zasvätený sv. Janu Krstiteľovi a hlavný kostol v Turíne a v Taliansku. V blízkosti rieky Pád sa nachádza jedna z dominánt Turína veža Mole Antonelliana. Juhovýchodne od hlavného námestia nájdeme jednu z najvýznamnejších barokových stavieb v meste Palazzo Carignano, postavenú v rokoch 1679 – 1684. Sídlil tu taliansky parlament a v roku 1861 tu bolo vyhlásené Talianske kráľovstvo.

## Šport
V Turíne sa nachádzajú 2 veľmi úspešné futbalové kluby hrajúce taliansku najvyššiu futbalovú súťaž Seriu A. Sú to kluby Juventus Turín a FC Turín. Svoje domáce zápasy hrávajú na štadiónoch Juventus Stadium a Stadio Olimpico di Torino, ktorý hostil v roku 2006 otvárací i záverečný ceremoniál XX. Zimných olympijských hier a taktiež IX. Paralympijských hier.

## Partnerské mestá

## Galéria

Súbor:Mg-k Basilica Superga2.jpg|Bazilika Superga v blízkosti Turína.
Súbor:Mole Antonelliana in Turin.jpg|Mole Antonelliana
Súbor:Museo del Risorgimento italiano.JPG|Múzeum zjednotenia
Súbor:Torino - Palazzo Madama.jpg|Palazzo Madama


## Pozri aj
* Bitka pri Turíne
* Turínske plátno

## Referencie

## Iné projekty

## Externé odkazy
* Oficiálna stránka
* Fotografie


Kategória:Mestá v Piemonte
Kategória:Bývalé hlavné mestá
Andrej Novotný

**Andrej Novotný** (* 7. október 1976, Martin) je bývalý slovenský hokejový obranca, ktorý hral v slovenskej i českej Extralige.

## Reprezentácia
V slovenskom drese odohral **32** zápasov, strelil **1** gól.

## Externé odkazy
* 
* na HC Oceláři Třinec

Kategória:Slovenskí hokejisti
Kategória:Hráči MHC Martin
Kategória:Hráči MsHK Žilina
Kategória:Hokejisti CSKA Moskva
Kategória:Hráči HC Pardubice
Kategória:Osobnosti z Martina
Obriezka

náhľad|Ilustrácia obriezky
**Obriezka** alebo **cirkumcízia** (lat.) je chirurgické odstránenie predkožky. Vykonáva sa z náboženských, ako aj hygienických a zdravotných dôvodov. Jedným z najčastejších zdravotných dôvodov obriezky je fimóza.

## Obriezka v judaizme
: *Viac informácií pozri pod [[Brit mila]]*.
Obriezka (hebr. ברית מילה - *brit mila*, dosl. „zmluva obriezky“) je jedným z najdôležitejších prikázaní judaizmu. Podľa halachy je záväzná pre všetkých mužov. Biblický základ tohto prikázania tvorí rozprávanie o Abrahámovi, ktorý obrezal seba aj všetko svoje potomstvo a služobníctvo na znak večnej zmluvy s Hospodinom (porov. Gen 17,10).

Ak to zdravotný stav dieťaťa dovoľuje, vykonáva sa na ôsmy deň po narodení (tak sa to stalo aj v prípade Ježiša, porov. Lk 2,21). Nevykonanie rituálu obriezky je ťažké previnenie a má za následok vylúčenie zo spoločenstva s Bohom.

## Iné projekty

Kategória:Medicína
Kategória:Úpravy tela
Igor Murín

**Igor Murín** (* 1. marec 1973, Trenčín) je bývalý slovenský hokejový brankár. 

## Hráčska kariéra
S hokejom začínal ako šesť ročný v rodnom Trenčíne. V Trenčíne pôsobil nepretržite až do sezóny 2001/2002. Za prvé obdobie jeho pôsobenia v tomto klube vyhral jedenkrát federálnu ligu (1991/92) a dvakrát slovenskú najvyššiu súťaž (93/94, 96/97). Následne si to ešte počas tejto sezóny namieril do ruského Metalurgu Novkouzneck. Tam však nastúpil len na šesť zápasov. Od sezóny 2003/2004 bolo jeho meno na takmer celých 6 sezón spojené s českým klubom HC Zlín. (V tej dobe HC Hamé Zlín či HC RI Okna Zlín, momentálne PSG Zlín) Tu sa stal aj majstrom českej extraligy a to v sezóne 2003/2004, kedy bol vyhlásený zároveň aj za najlepšieho brankára súťaže. 

V sezóne 2008/2009 opustil Zlín a dochytal ju vo Zvolene. Následne sa opäť vrátil do Dukly, kde však tentoraz plnil pozíciu dvojky či trojky. Počas sezóny 2010/2011 sa ocitol aj na hosťovaní v prvoligovej Považskej Bystrici. Pred koncom sezóny po ňom siahla Žilina, aby jej svojimi skúsenosťami pomohol udržať sa v extralige v barážových bojoch. To sa mu podarilo a v nasledujúcej sezóne odchytal za Žilinu ešte 9 zápasov. 

V sezóne 2012/13 pôsobil v Žiline ako tréner brankárov. 

## Úspechy
**1991/92**

Víťaz Českej a Slovenskej národnej ligy

**1992/93**

Víťaz Slovenskej prvej ligy

**1993/94**

Víťaz Slovenskej najvyššej ligy

**1996/97**

1. miesto v Slovenskej Extralige

**2003/2004**

1. miesto v Českej Extralige

### Ocenenia
**1995/96** – Cena pre najlepšieho brankára Slovenskej extraligy

**1996/97** – Cena pre najlepšieho brankára Slovenskej extraligy

**1999/00 **– Cena pre najlepšieho brankára Slovenskej extraligy

**2000/01** – Cena pre najlepšieho brankára v play-off Slovenskej extraligy

**2003/04 **– Cena pre najlepšieho brankára Českej extraligy

**2004/05** – Cena pre najlepšieho brankára Slovenskej extraligy

## Reprezentácia

V slovenskom drese odchytal **22** zápasov. Reprezentoval Slovensko na ZOH 1998 v Nagane , a na MS 1996 a MS 1999.

## Referencie


## Externé odkazy
* 
* 
* http://zilina.sme.sk/c/6724049/igor-murin-svoju-pracu-robim-velmi-rad.html 
* http://turista.teplice.sk/pruvodce/17220/  

Kategória:Slovenskí hokejisti
Kategória:Slovenskí olympionici
Kategória:Slovenskí hokejoví brankári
Kategória:Osobnosti z Trenčína
Kategória:Hráči HKm Zvolen
Kategória:Hráči Dukly Trenčín
Kategória:Hráči HC Zlín
Kategória:Hráči Metallurg Novokuzneck
Kategória:Hráči HK 95 Považská Bystrica
Kategória:Hráči MsHK Žilina
Kategória:Hráči HK Púchov
Kategória:Účastníci MS v hokeji 1996
Kategória:Účastníci MS v hokeji 1999
Kategória:Hokejisti na Zimných olympijských hrách 1998
Karol Ondreička (hokejista)

**Karol Ondreička** (* 18. máj 1961† 2. február 2025) bol slovenský hokejový útočník.

## Klubový hokej
Bol odchovancom banskobystrického hokeja. Hrával v Slovane Bratislava, Martine a v Banskej Bystrici, kde bol istý čas hrajúcim asistentom.

### Štatistiky

## Reprezentácia
V slovenskej reprezentácii odohral **1** zápas, neskóroval.

## Referencie

## Externé odkazy
* 

Kategória:Slovenskí hokejisti
Kategória:Slovenskí hokejoví útočníci
Kategória:Slovenskí hokejoví tréneri
Kategória:Hráči HC Slovan Bratislava
Kategória:Hráči MHC Martin
Kategória:Hráči HKm Zvolen
Kategória:Hráči HC Banská Bystrica
Miroslav Mosnár

**Miroslav Mosnár** (* 10. august 1968, Bratislava) je bývalý slovenský hokejový obranca a súčasný hokejový tréner tímu HK Spišská Nová Ves

## Klubový hokej
Hokej začal hrávať v Slovane Bratislava, v tomto klube odohral deväť sezón v 1. SNHL, česko-slovenskej lige a slovenskej extralige. Od ročníka 2000/01 pôsobil v britskej a talianskej lige. Sezónu 2005/06 začal v českom prvoligovom Jidřichovom Hradci, skončil ho vo francúzskom HC Briançon, následne ukončil aktívnu kariéru. Trénerské pôsobenie začal v HOBE Bratislava, kde trénoval mladších žiakov, v Slovane Bratislava trénoval juniorov a momentálne trénuje A mužstvo HK Spišská Nová Ves.

### Štatistiky

## Reprezentácia
V slovenskej reprezentácii odohral 20 zápasov, strelil 1 gól. Zúčastnil sa ZOH 1998 v Nagane.

## Referencie


## Externé odkazy
* 
* 

Kategória:Slovenskí olympionici
Kategória:Slovenskí hokejisti
Kategória:Hráči MHC Martin
Kategória:Hráči HC Slovan Bratislava
Kategória:Hráči HK Skalica
Kategória:Hráči HC Pardubice
Kategória:Hokejisti na Zimných olympijských hrách 1998
Ján Pardavý

**Ján Pardavý** (* 8. september 1971, Trenčín) je bývalý slovenský hokejový útočník. Momentálne zastáva funkciu hlavného trénera HC Slovan Bratislava v Tipos Extralige a taktiež pôsobí pri slovenskej hokejovej reprezentácii ako asistent trénera.

## Klubový hokej
S hokejom začínal v Dukle Trenčín, debut v česko-slovenskej lige zaznamenal v sezóne 1990/91. Počas niekoľkoročného pôsobenia v klube patril k najproduktívnejším útočníkom. V ročníku 1996/97 dosiahol v 53 zápasoch 42 gólov a 44 asistencií.

Od sezóny 1999/00 pôsobil v zahraničných kluboch – Vsetíne, Djurgaardene, Znojme, MoDo Hockey. Ročník 2006/07 začal v Dukle Trenčín, v novembri ho angažoval ruský klub Lokomotiv Jaroslavľ. Hoci podpísal zmluvu do konca sezóny, odohral za mužstvo len štyri zápasy a vrátil sa do Trenčína, kde sa opätovne zaradil medzi opory v útoku. Jeho klub dosiahol finále play-off, v ktorom podľahol Slovanu Bratislava. S vedením sa dohodol na predĺžení kontraktu o ďalší rok.
 Pred sezónou 2008/09 prestúpil do klubu HC Banská Bystrica. Od sezóny 2010/11 do sezóny 2012/13 hral opäť za Duklu Trenčín. Od sezóny 2013/14 hrá vo francúzskej lige za Štrasburg.

Sezóna 2016/17 bola pre Jána Pardavého prvou v pozícii hlavného trénera. Stal sa trénerom klubu MHK Dubnica nad Váhom v 2. hokejovej lige SR. S klubom vyhral 2. ligu seniorov postúpil do Budiš 1. hokejovej ligy SR. Počas sezóny viedol aj mužstvo Západu vo výbere hviezd 2. hokejovej ligy, kde jeho mužstvo vyhralo nad výberom Východu.

Ján Pardavý je najproduktívnejším hráčom a najlepším strelcom aj najlepším nahrávačom v histórii Dukly Trenčín a tiež (spolu s Jozefom Daňom) historicky tretím najlepším strelcom v slovenskej reprezentácii.

### Klubová štatistika

## Reprezentácia

V slovenskej reprezentácii odohral **120** zápasov, strelil **45** gólov. Reprezentoval na piatich svetových šampionátoch v rade (19972001), ako aj ZOH 1998 a ZOH 2002.

### Štatistika na významných podujatiach

## Referencie

## Externé odkazy
* 
* Ján Pardavý na eliteprospects.com

Kategória:Slovenskí hokejisti
Kategória:Slovenskí olympionici
Kategória:Hráči Dukly Trenčín
Kategória:Hráči HC Banská Bystrica
Kategória:Hráči HC Vsetín
Kategória:Hráči Lokomotiv Jaroslavľ
Kategória:Slovenskí športoví spolukomentátori
Kategória:Osobnosti z Trenčína
Kategória:Hráči Djurgårdens IF
Kategória:Hráči HPK Hämeenlinna
Kategória:Hráči HC Znojemští Orli
Kategória:Hráči Modo Hockey
Kategória:Účastníci MS v hokeji 1997
Kategória:Účastníci MS v hokeji 1998
Kategória:Účastníci MS v hokeji 1999
Kategória:Účastníci MS v hokeji 2000
Kategória:Účastníci MS v hokeji 2001
Kategória:Slovenskí hokejoví útočníci
Kategória:Hokejisti na Zimných olympijských hrách 1998
Kategória:Hokejisti na Zimných olympijských hrách 2002
Slavomír Pavličko

**Slavomír Pavličko** (* 11. jún 1972, Poprad) je bývalý slovenský hokejový útočník, ktorý hral na pozícii centra.

## Klubový hokej

Jeho kariéra sa spája predovšetkým s klubom HK Poprad. V česko-slovenskej lige debutoval v sezóne 1991/92.
Pred ročníkom 2001/02 uzavrel kontrakt so Slovanom Bratislava, v prvých dvoch sezónach získal majstrovský titul. Od ročníka 2004//05 hral opäť v Poprade.

V priebehu sezóny 2006/07 prestúpil z Popradu do klubu HK Dynamax Oil Nitra, následne pôsobil dva roky v MHK Kežmarok.

Ročník 2009/10 hral za HK Spišská Nová Ves, poslednú sezónu aktívnej kariéry začal v HC Prešov v 1. SHL a na play-off ho angažoval srbský klub HK Partizan Beograd pôsobiaci v medzinárodnej súťaži Slohokej.

### Klubová štatistika

## Reprezentácia
V slovenskej reprezentácii odohral **1** zápas, neskóroval.

## Externé odkazy
* 

Kategória:Slovenskí hokejisti
Kategória:Slovenskí hokejoví útočníci
Kategória:Hráči HK Poprad
Kategória:Hráči HK Púchov
Kategória:Hráči HC Zlín
Kategória:Hráči HK Nitra
Kategória:Hráči HC Prešov
Kategória:Hráči HK Spišská Nová Ves
Kategória:Hráči HC Slovan Bratislava
Kategória:Hráči HK Partizan Beograd
Pavol Paukovček

**Pavol Paukovček** (* 9. február 1964, Liptovský Mikuláš) je bývalý slovenský hokejový útočník, v súčasnosti tréner.

## Klubový hokej
S hokejom začínal v klube MHk 32 Liptovský Mikuláš. Počas ročníka 1990/91 hral v Nitre, jeho spoluhráčmi boli Žigmund Pálffy a Jozef Stümpel. Od ďalšej sezóny pôsobil v Poprade, v základnej časti posledného ročníka česko-slovenskej ligy strelil 18 gólov. V priebehu prvej sezóny slovenskej extraligy ho angažovala Dukla Trenčín, kde pomohol vybojovať majstrovský titul.  V januári 1995 bol poslaný na hosťovanie do MHC Martin. Ďalšie štyri roky odohral v Trenčíne, v sezóne 1996/97 sa klub stal druhýkrát slovenským majstrom. Pred ročníkom 1999/00 podpísal kontrakt s Liptovským Mikulášom, kde hrával dva roky. Posledné dve sezóny aktívnej kariéry pôsobil v Poprade. 

### Tituly
* 1993/94 – Dukla Trenčín
* 1996/97 – Dukla Trenčín

### Klubová štatistika

## Reprezentácia
Július Šupler ho nominoval na prvý turnaj novodobej slovenskej reprezentácie vo francúzskom Rouene . Mužstvo kvôli nepriaznivému počasiu pricestovalo do dejiska podujatia až tesne pred začiatkom prvého zápasu s Francúzskom, ktorý sa skončil remízou 2:2. Ďalšie dve stretnutia s B-výbermi Ruska a Švédska Slovensko prehralo, na turnaji obsadilo posledné miesto. Paukovček hral v útoku s Witlingerom a Pichoňským.Reprezentoval na MS C 1994 v Poprade a Spišskej Novej Vsi, dvakrát skóroval. Slovensko turnaj vyhralo a postúpilo do B-kategórie. V slovenskej reprezentácii spolu odohral **15** zápasov, strelil **2** góly. 

### Štatistika na významných podujatiach

## Trénerské pôsobenie
Po ukončení hráčskej činnosti sa stal trénerom. Viedol prvoligový HK 21 SM Ružomberok, podľa jeho slov klub fungoval v podmienkach amatérskeho mužstva. Po jeho odchode ho nahradil Jaroslav Spodniak, klub bol v decembri 2007 vylúčený zo súťaže, keď niekoľkokrát za sebou nepostavil na zápas dostatočný počet hráčov. Pred ročníkom 2008/09 sa stal asistentom českého trénera MHk 32 Liptovský Mikuláš Mojmíra Trličíka.

## Referencie

## Externé odkazy
* 
* profil na oficiálnej stránke HK Tatravagónka Poprad 

Kategória:Slovenskí hokejisti
Kategória:Slovenskí hokejoví útočníci
Kategória:Slovenskí hokejoví tréneri
Kategória:Hráči MHk 32 Liptovský Mikuláš
Kategória:Hráči HK Poprad
Kategória:Hráči Dukly Trenčín
Kategória:Hráči HK Nitra
Kategória:Osobnosti z Liptovského Mikuláša
Jozef Golonka

Ing. **Jozef Golonka** (* 6. január 1938, Bratislava) je bývalý slovenský hokejista (útočník) a tréner. 

## Detstvo
Starý otec z otcovej strany sa prisťahoval z Poľska do Nitry. Jozef Golonka sa narodil v Bratislave, kde vyrastal v mestskej časti Ružinov. Základnú školu navštevoval na Kvačalovej ulici. Matka bola krasokorčuliarska trénerka, ktorá sa snažila vychovať z Jozefa a jeho sestry Júlie krasokorčuliarsky pár.  Tomuto športu sa však napokon profesionálne venovala len Júlia. Objaviteľom Golonkovho hokejového talentu bol Viliam Čech, ktorý ho uvidel hrať na detskom klzisku.

## Klubový hokej
Začínal s hokejom v klube Sokol NV Bratislava (predchodca Slovana Bratislava), medzi seniormi debutoval v roku 1955, v rokoch 1957-59 hrával v Dukle Jihlava v rámci povinnej vojenskej služby, potom sa vrátil do Slovana, kde zotrval do roku 1969. V československej najvyššej súťaži odohral počas 14-tich sezón **332 zápasov** a dal **298 gólov**. V roku 1961 sa stal kráľom strelcov ligovej súťaže. 
So súhlasom úradov posilnil západonemecký SC Riesersee (1969-1972) kde v **104 zápasoch** nastrieľal **44 gólov**. 
Po návrate do ČSSR ponúkol svoje služby opäť Slovanu, odmietli ho však pre vysoký vek. Následne uzavrel kontrakt so Zvolenom (1. SNHL), kde hrával do roku 1975. 

### Klubová štatistika

## Reprezentácia
Držiteľ strieborných medailí zo ZOH 1968 a z MS 1965, 1966 a 1968 a bronzových medailí zo ZOH 1964 a z MS 1959, 1964 a 1969. V reprezentácii hral **134 krát**, strelil **85 gólov**. 
### Reprezentačná štatistika

## Trénerská činnosť
Po ukončení hráčskej kariéry trénoval SC Riesersee, s ktorým získal titul majstra SRN v roku 1978. Tento klub trénoval aj v sezóne 1982/1983 a počas februára v roku 2000. Jednu sezónu viedol Zetor Brno a zároveň viedol v rokoch 1979 - 1981 ČSSR 20. Rok bol trénerom česko-slovenského B-tímu. Od roku 1983 do roku 1985 viedol EC Kolín nad Rýnom, s ktorým získal titul majstra Nemecka v roku 1984. Od roku 1985 stál tri roky na striedačke Slovana. Následne ešte pôsobil jednu sezónu v Davose, v rokoch 1989 - 1992 v tíme ECD Iserlohn a v rokoch 1992 - 1995 v tíme EHC Norimberg. Následne viedol aj slovenskú reprezentáciu v sezóne 1996/97.

## Ocenenia
Člen Siene slávy IIHF(1999), Siene slávy slovenského hokeja (2002), Siene slávy nemeckého hokeja (2004) a Siene slávy českého hokeja (2010).

## Referencie

## Iné projekty

## Externé odkazy
* 
* avlh.cz
* 80. rokov slovenského hokeja, SZĽH, Bratislava 2009

Kategória:Slovenskí hokejoví útočníci
Kategória:Česko-slovenskí hokejisti
Kategória:Strieborní olympijskí medailisti v ľadovom hokeji
Kategória:Bronzoví olympijskí medailisti v ľadovom hokeji
Kategória:Česko-slovenskí strieborní olympijskí medailisti
Kategória:Česko-slovenskí bronzoví olympijskí medailisti
Kategória:Slovenskí hokejoví tréneri
Kategória:Hráči HC Slovan Bratislava
Kategória:Hráči HKm Zvolen
Kategória:Súrodenci v športe
Kategória:Osobnosti z Bratislavy
Kategória:Členovia Siene slávy slovenského hokeja
Kategória:Laureáti Pribinovho kríža II. triedy
Kategória:Držitelia Medaily prezidenta Slovenskej republiky
George Gross

**George Gross** (pôvodne **Juraj Gross**; * 23. január 1923, Bratislava, Česko-Slovensko – † 21. marec 2008, Etobicoke, Ontário, Kanada) bol kanadský športový novinár slovenského pôvodu. 

S novinárčinou začínal v roku 1942 v denníku *[[Slovák (noviny)|Slovák]]*, po vojne sa stal redaktorom *Času*. Od roku 1949 pôsobil v Kanade. Ako novinár písal pre *[[Toronto Telegram]]* (1955 – 1971) a pre *[[Toronto Sun]]* (od roku 1971). Bol podpredsedom Medzinárodnej asociácie športových novinárov. 

Navždy zostane členom troch hokejových siení slávy: od roku 1980 Siene slávy IIHF, od roku 1985 Siene slávy NHL v Toronte a od roku 2002 Siene slávy slovenského hokeja.

## Rodina
Jeho bratom bol slovenský hádzanársky tréner a redaktor zaniknutého denníka *[[Práca (noviny)|Práca]]* Ladislav Gross.

## Externé odkazy
* George Gross v Sieni slávy slovenského hokeja 

Kategória:Kanadskí športoví novinári
Kategória:Slovenskí športoví novinári
Kategória:Členovia Siene slávy slovenského hokeja
Kategória:Kanadské osobnosti slovenského pôvodu
Kategória:Súrodenci v žurnalistike
Kategória:Osobnosti z Bratislavy
Vincent Lukáč

Ing. **Vincent Lukáč** (* 14. február 1954, Košice) je bývalý slovenský hokejista, tréner a politik. 

Je prostredným z tria bratov Lukáčovcov. Má bratov Imricha a Jozefa, ktorí boli jeho spoluhráčmi v Košiciach. Býva v Košiciach, má dcéru Lenku a syna  Vincenta, je svokrom hokejistu Jiřího Biceka. Manželka Eva zomrela 18. decembra 2009 na zápal pľúc, chorobu skomplikoval chrípkový vírus H1N1.

V roku 2004 bol uvedený do Siene slávy slovenského hokeja.

V parlamentných voľbách 2010 sa stal poslancom NR SR za SNS. Pôsobil aj ako poslanec miestneho zastupiteľstva pre Staré Mesto. V roku 2010 sa po incidente, kedy mu neznámy páchateľ zapálil automobil značky Mercedes, sa verejne vyjadril pred viacerými médiami o svojich kladných vzťahoch s mafiou. O niekoľko dní, keď sa zdvihla vlna kritiky, však tieto vyjadrenia označil za žart.

## Hráčska kariéra
V bývalej česko-slovenskej lige bol 13 sezón hráčom VSŽ Košice, jednu sezónu Dukly Jihlava, s ktorou sa stal majstrom republiky. V zahraničí pokračoval v kariére v nemeckom Starbulls Rosenheim, rakúskom Wiener EV (Viedeň), a britských Fife Flyers (Kirkcaldy), Streatham Redskins (Londýn) a Glen Rothers Glasgow. 

Vo federálnej lige odohral 513 zápasov, v ktorých strelil 393 gólov. V stretnutiach najvyššej súťaže nastrieľal najviac gólov spomedzi slovenských hráčov. Dvakrát bol najlepším strelcom ligy a to v sezónach 1979/80 a 1982/83. V roku 1983 získal titul Zlatá hokejka pre najlepšieho čs. hokejistu sezóny. Aj keď ho v roku 1982 draftoval v 10. kole z 202. miesta Quebec Nordiques, v NHL si nikdy nezahral.

### Klubová štatistika

## Trénerská kariéra
Trénovať začal ako asistent Júliusa Šuplera v Košiciach v sezóne 1992/93. V tom istom klube pôsobil aj ďalšie 3 sezóny ako asistent Jána Selveka, v sezóne 1996/97 bol hlavným trénerom klubu. V roku 2000 tréner národného mužstva Juhoafrickej republiky. Trénoval aj v Žiline.

## Reprezentácia
V 146 reprezentačných stretnutiach strelil 70 gólov. Štartoval na ZOH 1980 (5. miesto) a 1984 (strieborná medaila). Majster sveta 1977 a 1985, držiteľ strieborných medailí z MS v rokoch 1982 a 1983.

## Referencie

## Iné projekty

## Externé odkazy

* 
* Profil na eliteprospects.com
* 
* Vincent Lukáč v Sieni slávy slovenského hokeja

Kategória:Osobnosti z Košíc
Kategória:Slovenskí hokejisti
Kategória:Slovenskí hokejoví tréneri
Kategória:Majstri sveta v ľadovom hokeji
Kategória:Strieborní olympijskí medailisti v ľadovom hokeji
Kategória:Česko-slovenskí strieborní olympijskí medailisti
Kategória:Slovenskí hokejisti draftovaní NHL
Kategória:Hokejisti draftovaní klubom Quebec Nordiques
Kategória:Hráči HC Košice
Kategória:Členovia Siene slávy slovenského hokeja
Kategória:Účastníci MS v hokeji 1983
Kategória:Účastníci MS v hokeji 1985
Kategória:Súrodenci v ľadovom hokeji
Kategória:Poslanci NR SR (2010 – 2012)
Tapio

**Tapio** je fínsky boh lesov zmieňovaný v epose Kalevala.

Za jeho sídlo sa považovala lesnatá Tapiola, súčasného mesta Espoo. Jeho žena sa volá Mielikki (nazývaná aj ako Pani lesov) syn Nyyrikki a dcéra Tuulikki. Uctievali ho lovci, pred lovom mu obetovali žito, fazule, pivo či víno, aby pri nich stál a podaril sa dobrý lov.

Podľa niektorých povestí mal drevenú bradu a jeho oči boli bezodné jazerá.

## Referencie


Kategória:Fínska mytológia
Stephen Leacock

**Stephen Butler Leacock,** (* 30. december 1869, Swanmoor, Spojené kráľovstvo – † 28. marec 1944, Toronto, Kanada) bol kanadský ekonóm, spisovateľ, humorista a satirik, klasik kanadskej literatúry, jeden z najznámejších svetových humoristov.

Leacock sa narodil v Spojenom kráľovstve, ale väčšiu časť svojho života prežil v Kanade. Pracoval ako profesor ekonómie v Chicagu, neskôr v Montreale. 

Je autorom historických monografií o Markovi Twainovi a Charlesovi Dickensovi, ktorí boli jeho literárnymi vzormi. Písal eseje o humore a poviedky, ktoré boli plné irónie, fantázie a zmyslu pre ľudské slabosti.

Svoj letný domov mal v meste Orillia v Ontáriu. Orillia slúžila ako predloha fiktívneho mesta „Mariposa“ v diele *Sunshine Sketches of a Little Town*. Letný dom je dnes autorovým múzeom.

Od roku 1947 sa v Kanade udeľuje *Cena Stephena Leacocka* za najlepšiu kanadskú literárnu tvorbu. 

## Výber z biografie
**Elements of Political Science* (1906)
**Practical Political Economy* (1910)
**Literary Lapses* (1910)
**Nonsense Novels* (1911)
**Sunshine Sketches of a Little Town* (1912)
**Arcadian Adventures with the Idle Rich* (1914)
**Moonbeams from the Larger Lunacy* (1915)
**The Hohenzollerns in America* (1919)
**Winsome Winnie* (1920)
**My Discovery of England* (1922)
**Winnowed Wisdom* (1926)
**Short Circuits* (1928)
**The Economic Prosperity of the British Empire* (1931)
**Too Much College, Or, Education Eating Up Life* (1940)
**The Boy I Left Behind Me* (1946)

## České vydania
**Malé nesrovnalosti života*
**Volání karburátoru* - humoristické poviedky
**Literární poklesky* - humoristické poviedky
**Kanadské žertíky* - črty-poviedky
**Maloměstské poklesky*
**Štěstí za každou cenu* - poviedky, humoristické poviedky
**Šťastné příběhy* - poviedky
**Arkádská dobrodružství horních deseti tisíc*
**Staré krámy za nové peníze*

## Referencie

## Iné projekty

## Externé odkazy
* Stephen Leacock v National Library of Canada 

Kategória:Kanadskí spisovatelia
Kategória:Osobnosti na kanadských poštových známkach
Kategória:Osobnosti z grófstva Hampshire
Kategória:Kanadské osobnosti anglického pôvodu
Oľka (rieka)

**Oľka** je riečka na východnom Slovensku, preteká územím okresov Medzilaborce, Humenné a Vranov nad Topľou. Je ľavostranným prítokom Ondavy, má dĺžku  a je tokom V. rádu. 

Pramení v Laboreckej vrchovine na západnom svahu vrchu Sušková () v nadmorskej výške cca  Od prameňa tečie na juh, esovito sa stáča a tečie Repejovskou brázdou. Priberá kratšie prítoky z oboch strán, preteká obcou Repejov (ktorú delí na dve časti – Repejov a Pravrovce), priberá Boršovec zľava (), ďalej tečie obcou Oľka, potom sprava priberá Oľšavku (), pokračuje cez Ruskú Kajňu a koryto rieky sa stáča viac na juhojuhozápad. Preteká cez Pakostov (tiež delí obec na dve časti – Pakostov a Petrovce) a tu priberá Úvoz z ľavej strany. Následne vstupuje do Ondavskej vrchoviny (), pri obci Nižná Sitnica priberá významný prítok, ľavostrannú Sitničku. Ďalej tečie poza obce Jankovce, Košarovce, pri obci Lukačovce priberá zľava najprv Hladnický potok () a potom Hatku, pred obcou Girovce potom pravostranný Žarnovec. Medzi obcami Girovce a Jasenovce vytvára Oľka dvojitý meander, sprava priberá vodnatý Ondalík (). Výraznejšie meandruje až k obci Žalobín, kde vstupuje do Beskydského predhoria. Do Ondavy sa vlieva po prekonaní výrazného ohybu  juhozápadne od obce Žalobín ().

## Povodie Oľky podľa prítokov (v smere toku)
*Varechovský potok P
*Záludný potok P
*Homoľský potok Ľ
*Repejovský potok Ľ
*Boršovec Ľ
*Strašné Ľ
*Meľovský potok Ľ
*Oľšavka P
*Úvoz Ľ
*Sitnička P
**Prituliansky potok P
**Rohožník P
**Lokšovský potok P
**Opukovec P
*Chotárny potok P
*Kozlov potok P
*Lúčny potok P
*Hladnický potok Ľ
*Viselica P
*Hatka Ľ
*Žarnovec P
*Polomský potok Ľ
*Ondalík P
**Uhliskový potok Ľ
**Šnidárka P

## Referencie

## Iné projekty

Kategória:Rieky na Slovensku
Kategória:Vodné toky v Laboreckej vrchovine
Kategória:Povodie Ondavy
Kategória:Vodné toky v okrese Medzilaborce
Kategória:Vodné toky v okrese Stropkov
Kategória:Vodné toky v okrese Humenné
Kategória:Vodné toky v okrese Vranov nad Topľou
Jozef Pethö

**Jozef Pethö** (* 17. apríl 1964) je bývalý slovenský hokejový útočník. Po ukončení kariéry sa venuje trénerskej činnosti.

## Klubový hokej
Hokej hráva od svojich šiestich rokov. Je známy z dlhoročného pôsobenia v Slovane Bratislava, neskôr hrával vo fínskej prvej divízii (Kalajoki) a päť rokov v Slovinsku - dve sezóny v Triglav Kranj a tri za HK Sportina Bled (Alpská liga). 

### Klubová štatistika

## Reprezentácia
V slovenskej reprezentácii odohral **4** zápasy, neskóroval.

## Trénerské pôsobenie
Od roku 1999 sa venuje trénerskej činnosti. Dva roky viedol Slavija Ljublana a ďalšie dva HDK Maribor. V sezóne 2005/06 bol hlavným trénerom slovinskej reprezentácie do 20 rokov. Neskôr pôsobil ako tréner dorastencov HK 91 Senica, s klubom v sezóne 2006/07 postúpil do extraligy. Následne trénoval juniorov HK Ružinov (extraliga), v Slovane Bratislava trénoval dorastencov a od ročníka 2012/13 juniorov tohto klubu. 

## Externé odkazy
* 
* 
* 

Kategória:Slovenskí hokejisti
Kategória:Slovenskí hokejoví tréneri
Kategória:Slovenskí hokejoví útočníci
Kategória:Hráči HC Slovan Bratislava
Kategória:Osobnosti z Liptovského Mikuláša
Udava (rieka)

**Udava** je riečka na severovýchode Slovenska, na území okresov Snina a Humenné. Je to  dlhý ľavostranný prítok Laborca a je tokom VI. rádu. V pramennej oblasti riečky sa nachádza Prírodná rezervácia Udava.

Pramení v Bukovských vrchoch, v podcelku Bukovce, v nadmorskej výške okolo  neďaleko slovensko-poľskej hranice v pralesnatej oblasti jedľobučín (PR Udava) v severozápadnom výbežku Národného parku Poloniny.

Po pribratí menšieho prítoku z lokality Balnica () sa stáča na juhozápad, v Bukovských vrchoch priberá ešte menší prítok zľava spod Černín () a Pálenický potok sprava () a vstupuje do Laboreckej vrchoviny pri obci Osadné. Preteká obcou, tu priberá Osadniansky potok zľava a Ščobský potok sprava a južne od obce sa koryto výraznejšie rozširuje. Ďalej tečie západným smerom až k obci Nižná Jablonka (), pričom priberá pravostranný Krivský potok a Hrabový potok, následne ľavostranný Hostovický potok, pričom vytvára sihoť a niekoľkokrát sa vlní. Preteká obcou Nižná Jablonka, kde sprava priberá svoj najvýznamnejší prítok, Rieku a po esovitom stočení pokračuje na juh.

Opúšťa Medzilaboreckú brázdu a prerezáva sa medzi dvoma masívmi Laboreckej vrchoviny do Papínskej brázdy, pričom severne od obce Papín priberá pravostranný Hrabľovský potok a ľavostranný potok z Jenčíkovej doliny. Vzápätí preteká obcou Papín, na jej území priberá zľava dva prítoky spod Veličkovej () a sprava Hrabinku a bezmenný potok spod Galovej (). Za obcou priberá sprava Holomušovský potok (Slaná), preteká obcou Zubné a zľava priberá vodnatejšiu Nechválku. Za obcou priberá Zubniansky potok a Brusný potok () z pravej strany a Ílovnicu z ľavej strany.

Severne od obce Adidovce vstupuje do Ondavskej vrchoviny, tok Udavy sa stáča viac k juhozápadu, sprava priberá potok stekajúci z Hlbokej debry a Svinský potok () a preteká okrajom obce Vyšný Hrušov (na pravom brehu), pričom sprava priberá Hrušovku. Následne tečie v blízkosti obce Rovné (na ľavom brehu), priberá ľavostranný Rovniansky potok a stáča sa na západ. Priberá ešte posledný významný prítok, Volový potok sprava a stáča sa opäť na juhozápad. Z juhu obteká obec Udavské a severne od obce Kochanovce (v blízkosti železničnej stanice) sa v nadmorskej výške  vlieva do Laborca.

## Povodie Udavy podľa prítokov (v smere toku)
Udava (P – pravostranný prítok, Ľ – ľavostranný prítok)
*Černinský potok Ľ
*Pálenícky potok P
*Osadniansky potok Ľ
*Ščobský potok P
*Krivský potok P
*Hrabový potok P
*Hostovický potok Ľ
**Skorský potok P
**Tlstý potok Ľ
**Prielazkový potok Ľ
**Bukovinka Ľ
*Rieka P
**Jablonský potok Ľ
**Priedolský potok P
**Semeňovský potok P
*Hrabľovský potok P
*Hrabinka P
*Holomušovský potok (Slaná) P
*Nechválka Ľ
**Topoľový potok Ľ
**Papínsky potok P
**Kašovský potok Ľ
**Marína Ľ
*Zubniansky potok P
*Brusný potok P
*Ílovnica Ľ
*Svinský potok P
*Hrušovka P
*Rovniansky potok Ľ
*Volový potok P

## Referencie

Kategória:Rieky na Slovensku
Kategória:Povodie Laborca
Kategória:Národný park Poloniny
Kategória:Vodné toky v okrese Humenné
Kategória:Povodie Udavy
Ľubomír Pichoňský

**Ľubomír Pichoňský** (* 12. december 1963, Poprad) je bývalý slovenský hokejový útočník.

## Klubový hokej
S hokejom začal v HK Poprad, v klube odohral niekoľko sezón v česko-slovenskej lige a slovenskej extralige. Pôsobil aj v MHC Martin a MHk 32 Liptovský Mikuláš (tri sezóny). Po ukončení profesionálnej kariéry hral hokej v rámci Podtatranskej hokejovej ligy za klub Lumi Tatry.

### Klubová štatistika

## Reprezentácia
Zúčastnil sa prvého turnaja novodobej slovenskej reprezentácie vo francúzskom Rouene. Mužstvo kvôli nepriaznivému počasiu pricestovalo do dejiska turnaja až tesne pred začiatkom prvého zápasu s Francúzskom, ktorý sa skončil remízou 2:2. Ďalšie dve stretnutia s B-výbermi Ruska a Švédska Slovensko prehralo, na turnaji obsadilo posledné miesto. Pichoňský hral v útočnej formácii s Habartom Witlingerom a Pavlom Paukovčekom. Celkovo v slovenskej reprezentácii odohral **5** zápasov, strelil **1** gól – v prípravnom zápase proti Taliansku.

## Trénerské pôsobenie
Od sezóny 2009/10 trénuje francúzsky klub HC Amnéville, s ktorým sa prebojoval do 2. najvyššej súťaže.

## Referencie

## Externé odkazy
* klubová štatistika na eurohockey.net

Kategória:Slovenskí hokejisti
Kategória:Slovenskí hokejoví útočníci
Kategória:Hráči HK Poprad
Kategória:Hráči MHC Martin
Kategória:Hráči MHk 32 Liptovský Mikuláš
Kategória:Osobnosti z Popradu
Ľubomír Pištek

**Ľubomír Pištek** (* 7. august 1980, Bratislava) je slovenský hokejový útočník, pôsobiaci na pozícii brániaceho krídla.

## Klubový hokej
Je odchovancom Slovana Bratislava. V tomto mužstve hrával v ročníkoch 2000/01 i 2001/02, v ktorom klub získal majstrovský titul. Následne prestúpil do českých Pardubíc, kde v ďalšej sezóne tiež vybojoval extraligové prvenstvo. Pôsobil tam dva a pol sezóny, neskôr hrával i vo Vsetíne, Vítkoviciach, Zlíne a Třinci. V priebehu ročníka 2005/06 sa vrátil do Slovana Bratislava. V nasledujúcej sezóne získal ďalší titul. Po jej skončení s ním vedenie predĺžilo kontrakt o ďalší rok. http://www.hokej.sk/clanok47782.htm 
 Draftoval ho v roku 1998 tím Philadelphia Flyers v 8. kole z 222. miesta.

### Štatistiky

## Reprezentácia
V slovenskej reprezentácii odohral **15** zápasov, strelil **1** gól.

*(štatistické údaje v článku sú z 13. apríla 2007)*

## Iné projekty

## Externé odkazy
* 
* profil na oficiálnej stránke Slovana Bratislava 

Kategória:Narodenia v 1980
Kategória:Slovenskí hokejisti
Kategória:Slovenskí hokejisti draftovaní NHL
Kategória:Hokejisti draftovaní klubom Philadelphia Flyers
Kategória:Slovenskí hokejoví útočníci
Richard Pavlikovský

náhľad|Richard Pavlikovský v drese Krefeld Pinguine, naľavo gólman Róbert Müller

**Richard Pavlikovský** (* 3. marec 1975, Ilava) je slovenský hokejista hrajúci na pozícií obrancu. Je odchovanec klubu MHK Dubnica. Je starším bratom Rastislava Pavlikovského.

## Klubový hokej
Richard Pavlikovský začínal s hokejom v Dubnici nad Váhom rovnako ako jeho mladší brat Rastislav. Z Dubnice prestúpil do susedného Trenčína, kde hrával osem sezón. Debut v slovenskej Extralige absolvoval v sezóne 1992/93 už ako sedemnásť ročný. V sezóne 1993/94 nasúpil za reprezentáciu Slovenska do 20 rokov za ktorú odohral 4 stretnutia. Najúspešnejšiou sezónou v Dukle Trenčín bol ročník 1999/00, keď nazbieral v 51 zápasoch 31 bodov za 16 gólov a 15 asistencií. Za Duklu Trenčín nastúpil na 253 stretnutí v základnej časti a 7 stretnutí v play-off. Pred sezónou 2000/01 prestúpil do českej extraligy do klubu HC Havířov, kde odohral jednu sezónu. V tejto sezóne si vybojoval aj premiérovú účasť na majstrovstvách sveta. Jeho ďalšie hokejové kroky smerovali do Švédska v ktorom strávil tri sezóny. Prvé dve v klube HV 71 a tretiu v klube Leksand. Počas pôsobenia vo Švédsku  si vybojoval aj účasť na Olympijskom turnaji v Salt Lake City. Bolo to v sezóne 2001/02.

### Pôsobenie v [[Deutsche Eishockey Liga|Del]]
Po trojročnej anabáze v švédskej Elitserien prestúpil do klubu Grizzly Adams Wolfsburg v nemeckej najvyššej súťaži Deutsche Eishockey Liga. V tejto lige odohral kompletných 9 sezón. Po prvej sezóne odohranej v klube Gryzzly Adams Wolfsburg prestúpil do klubu Krefeld Pinguine, kde strávil celých 8 sezón. Najproduktívnejším ročníkom v Krefelde Pinguine bola pre Richarda Pavlikovského sezóna 2007/08, keď za Krefeld Pinguine odohral 56 zápasov v ktorých zaznamenal 48 bodov za 14 gólov a 34 asistencií.Za tento klub odohral 378 zápasov v základnej časti a 31 v play-off. 

### Pôsobenie v [[Österreichische Eishockey-Liga|EBEL]]
Pred sezónou 2013/14 podpísal zmluvu s českým klubom HC Orli Znojmo, ktorý pôsobí v rakúskej lige Österreichische Eishockey-Liga v ktorej pôsobia a kluby zo zahraničia.

## Štatistiky - Základná časť

## Štatistiky v play-off

## Reprezentačná kariéra

## Iné projekty

## Externé odkazy
* 
* Richard Pavlikovský na Eliteprospects

Kategória:Slovenskí hokejisti
Kategória:Slovenskí olympionici
Kategória:Súrodenci v ľadovom hokeji
Kategória:Slovenskí hokejbalisti
Kategória:Hráči MHK Dubnica nad Váhom
Kategória:Hráči Dukly Trenčín
Kategória:Osobnosti z Dubnice nad Váhom
Kategória:Hokejisti na Zimných olympijských hrách 2002